Amilozė
Amilozė – polisacharidas, sudarytas iš gliukozės molekulių. Tai yra sudedamoji krakmolo dalis (kartu su amilopektinu), kurios dažniausiai būna apie 20-30 %. Amilozė daugiausiai yra linijinis polimeras, kuris kartais šakojasi ir dažnai formuoja spiralines struktūras, persipinančias su amilopektinu. Amilozė daugiausia sudaryta iš α-1,4-glikozindinių ryšių. Ji geba formuoti labai stiprų kompleksą su jodu, kuris yra ryškios mėlynos spalvos, todėl šviesiniu mikroskopu galima įvertinti jos kiekį krakmole.